

[image: Forsidebillede af bogen "Fumpe"]







[image: ]



Her bor Fumpe. Fumpe er sjov fyr på størrelse med en gråspurv.


Fumpe oplever sjove og spændende ting hver dag.


Nu skal du høre, hvad der sker for Fumpe i dag.


[image: ]


Nede i Fumpes hule, har han et hemmeligt hjem fyldt med levende møbler.


Det er så hemmeligt, at det kun er dig og mig, der ved det.


Lige nu sover Fumpe. Han skal snart op.


Alle møbler undtagen den altid søvnige seng og det præcise vækkeur sover.


Møblerne er Fumpes allerbedste venner.

Kommoden, der er lidt usikker og ved hverken ud eller ind, spørger nu usikkert: “Gad vide hvornår Fumpe står op?”


Vækkeuret, der står ovenpå kommoden, udtaler med sin sædvanlige og præcise stemme, der altid er meget overbevisende:


“Præcis klokken 7:45”.


Som sagt, så gjort. Vækkeuret ringer præcis klokken 7:30, og Fumpe står op klokken 7:45.


“God morgen fine hjem!” siger Fumpe og tager sine sutsko på.

Det præcise vækkeur svarer med præcis og fast stemme:


“God morgen!”


Kommoden svarer lidt forsigtigt og usikkert: “G-go-go-god morgen”.


Det brunsæbesure bord siger surt: “God morgen, ÆV!”


Den søvnige seng gaber og siger: “God z-z-z-snork morgen”.


“God morgen, god morgen, god morgen, god morgen,” siger de fire stole, som vi stoler på, lige efter hinanden.

Med sin glade, fløjtende stemme, synger lænestolen:


“God morgen “ [image: ]


Til sidst siger det kloge og vise billede, der ser alt:


“DET ER EN GOD MORGEN!”

Fumpe laver sin morgengymnastik, som går ud på at stå på hovedet og sprede benene.


Måske synes du, det er mærkeligt. Men sådan er Fumpe.


Fumpe fumper rundt og laver mange fumpeting.

Efter gymnastikken tager Fumpe nogle skovbær fra skabet, som han spiser til morgenmad.


“Hvad finder du på at lave i dag, søde Fumpe?” spørger lænestolen.


“Ja, hvad finder du på?” gentager stolene i munden på hinanden.

